Georg von der Osten-Sacken

Georg (Jürgen) von der Osten-Sacken, õigemini Georg von der Osten gen. Sacken (1617 Saaremaa – 27. august 1690) oli Rootsi sõjaväelane ja riigitegelane, mõisaomanik. 

Elulugu
Ta pärines nimekast Osten-Sackeni aadlisuguvõsast. Sündis Kaunispe mõisniku major Alexander von der Osten-Sackeni (1590–1654) ja tema abikaasa Margaretha von Rosenhageni (suri 1653) vanema pojana.Genealogisches Handbuch der baltischen Ritterschaften. Teil: Oesel. Tartu: Osaühing „Ilutrükk”, 1935, lk 253 . Astus Rootsi sõjaväeteenistusse, kus teenis välja rittmeistri auastme. 1661. aastal oli ta meeskohtunik, seejärel valiti Saaremaa rüütelkonna maanõunikuks. 1675. aastal sai temast naturalisatsiooni korras Rootsi aadlik; Rootsi rüütelkonda introdutseeriti samal aastal vabahärrana nr 104 allVon der Osten genannt Sacken nr 104, www.adelsvapen.com. Aastatel 1678−1690 oli ta Saaremaa kuberner. Ta oli ühtlasi Saaremaa ülemmaakohtu president ja Saaremaa konsistooriumi direktor.Hupel, August Wilhelm. Materialen zu einer öselschen Adelsgeschichte. − Nordische Miscellaneen. 20stes und 21stes Stück. Riga: verlegts Johann Friedrich Hartknoch, 1790, lk 145 .

Mõisavaldused
Talle kuulusid Saaremaal Kaunispe (Kaunispäh), Kõljala (Cölljall) ja Siiksaare (Siksaar) ning Eestimaal Eivere (Eiefer). Abielu kaudu omandas Rootsis Södermanlandi läänis Grytaby.

PerekondGenealogisches Handbuch der baltischen Ritterschaften, Teil: Oesel. Tartu: Osaühing „Ilutrükk”, 1935, lk 254 .
Georg von der Osten-Sacken oli kaks korda abielus. 
Abielu Tõlluste mõisniku tütre Sophia Buddega jäi lastetuks. 
1661. aasta paiku abiellus ta Rootsi aadlineiu Anna Maria Rosencrantz af Granhammariga (suri 1695), kellega tal sündis kolm last: 
Alexander (ristiti 1662)
Tütar (ristiti 1664)
Johann Gustav (1667–1717), ooberstleitnant, mõisaomanik

Varia
Tema vapikilp asus Jämaja kirikus.Körber, Martin. Oesel einst und jetzt. Zweiter Band: Die Kirchspiele Mustel, Kielkond, Anseküll, Jamma, Wolde und Pyha. Arensburg: Druck und Verlag des "Arensburger Wochenblattes", 1899, lk 194 .

Vaata ka
Osten-Sacken

Viited

Kirjandus
Elgenstierna, Gustaf. Den introducerade Svenska adelns ättartavlor med tilläg och rättelser. V kd. Stockholm: P. A. Norstedt & Söners Förlag, 1930. Lk 563 .
Hupel, August Wilhelm. Materialen zu einer öselschen Adelsgeschichte. − Nordische Miscellaneen. 20stes und 21stes Stück. Riga: verlegts Johann Friedrich Hartknoch, 1790, lk 145 .

Georg
Kategooria:Saaremaa maanõunikud
Kategooria:Rootsi vabahärrad
Kategooria:Baltisakslased
Kategooria:Rootsi sõjaväelased
Kategooria:Saaremaa kubernerid
Kategooria:Saaremaa mõisnikud
Kategooria:Sündinud 1617
Kategooria:Surnud 1690